ΓΡΑΠΤΗ ΕΡΩΤΗΣΗ P-1593/03

υποβολή: Daniel Ducarme (ELDR) προς την Επιτροπή

(5 Μαΐου 2003)

Θέμα: Ισοδυναμία των διπλωμάτων επαγγελματικής κατάρτισης ανώτερης εκπαίδευσης στον τομέα της αισθητικής και των καλλυντικών

Η Επιτροπή των Ευρωπαϊκών Κοινοτήτων προκήρυξε το 1994 ένα διαγωνισμό για την προώθηση πρωτοβουλιών όσον αφορά την αμοιβαία αναγνώριση των επαγγελματικών προσόντων. Τον Ιούνιο του 1994, η Εθνική Ένωση Αισθητικών Βελγίου (ΕΕΑΒ), από κοινού με τους εταίρους της από άλλα κράτη μέλη, έθεσεποψηφιότητα με ένα πρόγραμμα τιτλοφορούμενοΙσοδυναμία των διπλωμάτων επαγγελματικής κατάρτισης ανώτερης εκπαίδευσης στον τομέα της αισθητικής και των καλλυντικών με στόχο να διασφαλισθεί η ελεύθερη κυκλοφορία των αισθητικών στον κοινοτικό χώρο.

Το πρόγραμμα έγινε δεκτό και επακολούθησε σύμβαση μεταξύ της Επιτροπής (ΓΔ XXII) και της ΕΕΑΒ (σύμβαση 94-20-SKR-0125-00).

Στην ιδρυτική συνέλευση που πραγματοποιήθηκε το Νοέμβριο του 1995, οι εταίροι ενέκριναν ένα κοινό πρόγραμμα κατάρτισης και η τελική έκθεσηπεβλήθη το Δεκέμβριο του 1995.

Έκτοτε, η ΕΕΑΒ παρέμεινε χωρίς ειδήσεις.

Θα μπορούσε η Επιτροπή να με ενημερώσει για την πορεία του φακέλου·

Απάντηση της κ. Reding εξ ονόματος της Επιτροπής

(3 Ιουνίου 2003)

Η Επιτροπή δημοσίευσε το 1994 πρόσκληση για τηνποβολή προτάσεων(1) σχετικά με την προώθηση πρωτοβουλιών όσον αφορά την αμοιβαία αναγνώριση των επαγγελματικών προσόντων. Επιλέγησαν τότε σαράντα περίπου σχέδια, εκ των οποίων και το σχέδιο που παρουσίασε η Εθνική Ένωση Αισθητικών Βελγίου (ΕΕΑΒ) και άλλοι εταίροι από διάφορα κράτη μέλη, με θέμα την ισοδυναμία των διπλωμάτων επαγγελματικής κατάρτισης ανώτερης εκπαίδευσης στον τομέα της αισθητικής και των καλλυντικών (σύμβαση αριθ. 94-20-SKR-0125-00). Αυτά τα σχέδια, συμπεριλαμβανομένου και αυτού που παρουσίασε η ΕΕΑΒ, πραγματοποιήθηκαν μεταξύ 1994 και 1995.

Από το 1995 η Επιτροπή εξακολούθησε να στηρίζει τις προσπάθειες διευκόλυνσης της επαγγελματικής κινητικότητας και της οικοδόμησης ενός ευρωπαϊκού χώρου επαγγελματικών προσόντων, σεβόμενη πάντα την αρμοδιότητα των κρατών μελών όσον αφορά την οργάνωση και το περιεχόμενο της εκπαίδευσης και της επαγγελματικής κατάρτισης. Ειδικότερα, το πρόγραμμα Leonardo da Vinci επέτρεψε τη στήριξη καινοτομικών δράσεων σε αυτόν τον τομέα μέσω διακρατικών συμπράξεων.

Εξάλλου η Επιτροπή, τα κράτη μέλη και οι κοινωνικοί εταίροι δημιούργησαν το 1998 το ευρωπαϊκό φόρουμ για τη διαφάνεια των επαγγελματικών προσόντων, το οποίο βοήθησε να σημειωθεί πρόοδος προς την κοινή ανάπτυξη εργαλείων με στόχο τη διεύρυνση της διαφάνειας στον τομέα των επαγγελματικών προσόντων: το συμπλήρωμα του διπλώματος για τη διευκόλυνση της αναγνωσιμότητας των εθνικών επαγγελματικών προσόντων, το ευρωπαϊκό πρότυπο βιογραφικού σημειώματος για τη διευκόλυνση οποιουδήποτε χρειάζεται να παρουσιάσει τις επαγγελματικές και προσωπικές του ικανότητες και το δίκτυο εθνικών σημείων αναφοράς σχετικά με τα επαγγελματικά προσόντα, που παρέχουν πληροφορίες για τα εθνικά συστήματα επαγγελματικής κατάρτισης και προσόντων.

Το ψήφισμα του Συμβουλίου της 19ης Δεκεμβρίου 2002 σχετικά με την προαγωγή της ενισχυμένης ευρωπαϊκής συνεργασίας στον τομέα της επαγγελματικής εκπαίδευσης και κατάρτισης(2), που συνοδεύεται από τη δήλωση της Κοπεγχάγης των Υπουργών Παιδείας της Ένωσης και τωνποψηφίων προς ένταξη χωρών της 30ης Νοεμβρίου 2002, επιτρέπει στο εξής τη δημιουργία ενιαίου πλαισίου για τη διαφάνεια των ικανοτήτων και των προσόντων, συγκεντρώνοντας τα προαναφερόμενα εργαλεία σε μία και μοναδική δομή απλή στη χρήση και σαφέστερη.

Στο πλαίσιο αυτό θα δοθεί διευρυμένηποστήριξη στην ανάπτυξη των ικανοτήτων και των προσόντων σε επίπεδο κλάδου και σε στενή συνεργασία με τους κοινωνικούς εταίρους. Με τις προσπάθειες αυτές τα αποτελέσματα συγκεκριμένων πρωτοβουλιών, όπως το σχέδιο της ΕΕΑΒ που αποτελεί αντικείμενο αυτής της ερώτησης, αλλά και τα σχέδια που στηρίζονται από το 1995 στο πλαίσιο του προγράμματος Leonardo da Vinci θα εξεταστούν και θα χρησιμοποιηθούν για την ανάπτυξη αρχών και κοινών αναφορών σε κάθε επαγγελματικό κλάδο. Η διευρυμένη διαφάνεια τηςφιστάμενης επαγγελματικής κατάρτισης χάριν των προαναφερόμενων κοινοτικών εργαλείων και η δημιουργία κοινών προτύπων επαγγελματικής κατάρτισης στους διάφορους κλάδους σίγουρα θα επιτρέψει μια μεγαλύτερη κινητικότητα μέσα στην επικράτεια της Ένωσης σε όλα τα επαγγέλματα, συμπεριλαμβανομένης και αυτών του τομέα της αισθητικής και των καλλυντικών.

(1) ΕΕ C 112 της 22.4.1994.

(2) ΕΕ C 13 της 18.1.2003.